FK Klevas Šiauliai

Šiaulių sporto mokyklos „Klevas“ futbolo komanda (1994–2000) – buvusi Lietuvos futbolo komanda iš Šiaulių. 

Septynis sezonus praleido antroje pakopoje. Nuo 2001 m. A lygoje žaidęs Šiaulių „Sakalas“ perėmė sporto mokyklos „Klevas“ vietą aukščiausioje lygoje. Šiaulių „Sakalas“ laikytinas naujadaru, o ne Klevo tradicijos tęsėju.

Istorija 
Šiauliuose sovietmečiu buvo įkurta „Klevo“ sporto mokykla, kurioje sportavo jaunimas. Tuo metu užsiimta futbolu, krepšiniu, regbiu ir žolės rieduliu.

1994–2000 m. 
1994 m. vasarą iširus Šiaulių „Tauro“ komandai, jos vieta Antros pakopos pirmenybėse atiteko Šiaulių „Klevui“. Dalis buvusių „Tauro“ žaidėjų prisijungė prie sporto mokyklos žaidėjų ir buvo suformuota nauja komanda, kuri įgijo teisę žaisti Lietuvos futbolo pirmenybėse.

Nuo 1994 m. „Klevas“ žaidė I lygoje. 1995 m. suformuota komanda susijungus su Šiaulių Logikos klubu.

1996–1997 m. antros pakopos pirmenybėse Klevo futbolininkai tapo nugalėtojais ir iškovojo teisę žaisti aukščiausioje lygoje, bet ja nepasinaudojo.

2000 m. po to, kai kitas Šiaulių klubas FK Kareda buvo parduotas ir perkeltas į Kauną, planuota, kad „Klevas“ bus reprezentacinė miesto komanda. 

2000 m. Pirmoje lygoje „Klevas“ užėmė trečią vietą ir dėl patekimo į A lygą žaidė pereinamąsias rungtynes su Vilniaus „Polonijos“ ekipa. Pirmosios rungtynės baigėsi rezultatyviomis lygiosiomis 3-3, o atsakomosiose šiauliečiai patyrė pralaimėjimą. 

Nepaisant nesėkmės, kitą sezoną buvo perkelti į elito divizioną. Tiesa, A lygoje žaidė Šiaulių „Sakalas“, o ne sporto mokykla „Klevas“.

2001 m. 
2001 m. Šiauliuose įvyko rebrendingas. 2001 m. vietoje „Klevo“ radosi Futbolo klubas Šiaulių „Sakalas“, ir dalyvavo A lyga pirmenybėse. 

Kai kurie buvę „Klevo“ žaidėjai iš perėjo į naujai suburtą FK „Sakalas“.

Dabartinė situacija 
Kai Šiauliuose 2007 m. buvo įsteigta FA Šiauliai, visais futbolo reikalais ir jaunimo ugdymu ėmė rūpintis naujadaras Šiaulių futbolo akademija (Viešoji įstaiga – futbolo akademija „Šiauliai“).

Nuo 2007 m. sporto mokykla „Klevas“ rengia jaunuosius regbininkus ir žolės riedulininkus.

Sezonai 	
		
	
	
	
	
	
		
	
|}
 šaltiniai: RSSSF duomenų bazė.

Spalvinė gama 
Klevo lapas yra žalios spalvos, todėl ir sporto mokyklos spalvinėje gamoje dominavo žalia spalva. 

Įvairiu metu būta sportinių aprangų tamsiai žalios spalvos, arba žalios ir geltonos, arba žalios aprangos su baltais šortais.

Taip pat skaitykite 
 FK Sakalas Šiauliai (2001) (2001–2003)
 FK Kareda (1990–2000)

Šaltiniai

Nuorodos 

 sportas.info/naujienos/
 List of Champions
 Lithuania - List of Cup Finals

Lietuvos futbolo klubai
Šiaulių futbolas